Polisie ondersoek foto van 'lede' wat by drank poseer | Maroela Media
Die polisie probeer om die egtheid van die foto te bepaal. Dit het groot woede veroorsaak.
Die polisie sê hy het met kommer kennis geneem van 'n foto waarin twee polisievroue in uniform elk met 'n bierbottel in die hand staan terwyl hulle langs kratte drank poseer.
Die foto, asook 'n foto van 'n ander polisiebeampte in uniform wat lyk of hy bier uit 'n bottel drink, is die afgelope paar dae wyd op sosiale media gedeel en het tot groot woede gelei.
Die verkoop van alkohol word sedert die inwerkingstelling van die staat van algehele afsondering verbied. Die polisie het reeds op talle handelaars toegeslaan wat glo drank onwettig verkoop. Daar word op die voorraad beslag gelê en dit word later vernietig.
Dié foto is ook wyd gedeel.
"Ons ondersoek tans die egtheid en oorsprong van die foto [van die twee polisievroue] om die identiteit van diegene in die foto te bepaal en vas te stel wanneer en waar die foto geneem is," het kol. Brenda Muridili, polisiewoordvoerder, gesê.
"Sulke gedrag deur enige polisielid is onaanvaarbaar en die polisiebestuur keur dit ten sterkste af."
Muridili het gesê sodra die ondersoek afgehandel is en die geloofwaardigheid van die foto bevestig is, sal die betrokke polisielede aan interne tugstappe onderwerp word.
Die polisie het 'n beroep gedoen op enigiemand met inligting oor die foto om die polisie se Stop Misdaadnommer te bel by 08600 10111.
Ek haal my hoed af vir die polisielede.
Oh my soul. . . .
Ok maar mens ok maar lus. . . .
Sluit toe plus die veskoning van ministertjie…maar aan die ander kant is hul swart…so niks sal gebeur nie…
As sommige polisie beamptes maar net so fluks kon gewees het met die aanleer van vuurwapen kundigheid en landswette, sou hulle dalk minder van 'n verleentheid vir die SAP en nasie gewees het.